কাঠমাণ্ডুতে ভেঙে পড়ল যাত্রীবাহী বাংলাদেশি বিমান। এখনও হতাহতের খবর পাওয়া না গেলেও বিমানটিতে ৬৭জন যাত্রী ছিলেন বলে খবর। বিমানটি অবতরণের সময় ভেঙে পড়ায় বড়সড় ক্ষয়ক্ষতির আশঙ্কা থাকছেই। 

দুর্ঘটনাস্থলের ছবি। সৌজন্যে- টুইটার/এয়ার লাইভ
এ দিন দুপুরে বিমানটি ঢাকা থেকে কাঠমাণ্ডু যাচ্ছিল। কিন্তু ত্রিভূবন আন্তর্জাতিক বিমানবন্দরে বিমানটি অবতরণের সময়ই সেটি ভেঙে পড়ে। তার পরই বিমানটিতে আগুন লেগে যায়। 

BREAKING: Plane crash at Kathmandu Airport, Nepal. Reports say it belonged to US-Bangla Airlines of Bangladesh & was a Fokker F28 (although online fleet lists state 4 Boeing 737 & 4 Dash 8 are operated). Unconfirmed reports of no survivors. | Pic credits TBA. pic.twitter.com/VzWOW4amLp
— Airport Webcams (@AirportWebcams) March 12, 2018

 
এখনও পর্যন্ত যে ছবি পাওয়া গিয়েছে, তাতে বিমানবন্দরের কাছে দুর্ঘটনাস্থল কালো ধোঁয়ায় ঢেকে গিয়েছে। নেপাল সরকারের পক্ষ থেকে দ্রুত উদ্ধারকাজ শুরু হয়েছে। দমকল বিমানের আগুম নেবানোর চেষ্টা চালাচ্ছে। দুর্ঘটনার পরে কয়েকজন যাত্রীকে জীবিত অবস্থায় উদ্ধার করা হয়েছে বলে প্রাথমিক খবরে জানা গিয়েছে। তবে দুর্ঘটনার জেরে বহু যাত্রীরাই মৃত্যুর আশঙ্কা করা হচ্ছে। 

চলছে উদ্ধারকাজ। সৌজন্যে- টুইটার/এয়ার লাইভ
বিমানটি ইউএস-বাংলা বিমানসংস্থার বলে জানা গিয়েছে। বিমানটি অবতরণের সময়েই পাইলট কিছু যান্ত্রিক ত্রুটির কথা এয়ার ট্রাফিক কন্ট্রোলকে জানিয়েছিলেন বলে খবর। 

অভিশপ্ত বিমানটির যাত্রাপথ। সৌজন্যে- ফ্লাইট রাডার ২৪
নেপালের একটি স্থানীয় সংবাদমাধ্যমের খবর অনুযায়ী, বিমানটি স্থানীয় সময় বেলা ২.২০ মিনিটে কাঠমাণ্ড বিমানবন্দরের মাটি ছুঁয়েছিল। সম্ভবত তার পরেই দুর্ঘটনা ঘটে। দুর্ঘটনার পরেই বিমানবন্দর বন্ধ করে দেওয়া হয়।